Vepsä (Turku)

Vepsä (ruots. Vepsarn) on 17 hehtaarin saari ja Turun kaupunginosa Airistolla Turun saaristossa Rymättylän ja Satavan välillä. Saari toimi kieltolain aikana salakuljettajien kätköpaikkana. Nykyään Vepsä on Turun kaupungin virkistysalue, jonne M/S Lily kulkee pari kertaa vuorokaudessa kesäisin. Saarella on vuokrattavana 20 mökkiä ja telttailumahdollisuudet. Saarella on hyvät kalastusmahdollisuudet, kaksi saunaa, kioski ja kahvilaravintola. Saaren eteläosassa kohoaa 27 metriä korkea kallio, jolta on näköala ympäröivälle merialueelle ja sen saarille . Kallion juurella on Turun kaupungin edustussauna. Lähteet Aiheesta muualla Vepsän ulkoilusaari Esittelyvideo Vepsästä vuodelta 1997 (Arkistoitu – Internet Archive), 3 min, TSTV Arkisto Aristoteleen kantapää: Kymestä kompassiin 13.5.2014 (haastattelussa Aaro Söderlund kertoo Vepsän nimen taustasta: vepsäläisten roolista Novgorodin laivaston ylläpitäjinä ja kauppiaina, ohjelman kohdasta noin 11:55 lähtien)